Objava izreka odločbe o vpisu politične stranke v register političnih strank in grafične upodobitve znaka stranke:

Številka odločbe: 2153-14/2026/3 (00723-03)

V register političnih strank se vpiše politična stranka z imenom Ljubljana smo vsi – Lista mag. Urške Klakočar Zupančič in dr. Antona Ropa, s skrajšanim imenom Ljubljana smo vsi, s kratico imena LSV in s sedežem v Ljubljani, Gregorčičeva ulica 13 a. Znak stranke je besedni znak na beli podlagi. V zgornjem delu sta v dveh vrsticah z velikimi krepkimi tiskanimi črkami izpisani besedi »LJUBLJANA« in »SMO VSI«. Beseda »LJUBLJANA« je v kraljevsko modri barvi (HEX #0B369A; CMYK 93 65 0 40; Pantone 661 C), besedi »SMO VSI« pa v opečnato oranžni barvi (HEX #E35200; CMYK 0 64 100 11; Pantone 166 C). Pod njima je naziv stranke. Beseda »LISTA« je z belimi velikimi tiskanimi črkami izpisana navpično, od spodaj navzgor, v pokončnem pravokotniku opečnato oranžne barve (HEX #E35200; CMYK 0 64 100 11; Pantone 166 C). Desno od pravokotnika je v treh vrsticah s krepkimi črkami kraljevsko modre barve (HEX #0B369A; CMYK 93 65 0 40; Pantone 661 C) izpisano: »mag. Urške«, »Klakočar Zupančič« in »in dr. Antona Ropa«. Črke in besedilo znaka so oblikovani v pisavi Acumin Pro. 

Kot zastopnik politične stranke Ljubljana smo vsi – Lista mag. Urške Klakočar Zupančič in dr. Antona Ropa se v register političnih strank vpiše Janko Möderndorfer, roj. 3. 10. 1965, državljan Republike Slovenije, s stalnim prebivališčem: Društvena ulica 2, Ljubljana. 

Matična številka politične stranke je: 2950073000.

